སངས་རྒྱས་བཅོམ་ལྡན་འདས་ལ་མི་འདྲ་བའི་ཁྱད་ཆོས་གང་ཡོད་བརྗོད་ན།ལྟ་བ་ཐམས་ཅད་སྤངས་པའི་ཕྱིར།ཞེས་ང་ཚོའི་སྡུག་བསྔལ་གྱི་རྩ་བ་དེ་མི་ཤེས་པའི་རྨོངས་པ་དེ་རེད།མི་ཤེས་པ་ཙམ་གྱི་རྨོངས་པ་ཞིག་ཡོད་ཀྱང་གཙོ་བོ་ཕྱིན་ཅི་ལོག་གམ་ལོག་ཤེས་ཀྱི་རྨོངས་པ་དེས་སྡུག་བསྔལ་གྱི་རྩ་བ་བྱེད་བཞིན་ཡོད།དེར་ཤེས་རབ་ཉོན་མོངས་ཅན་ཞེས་ཟེར།དེ་ལྟ་བུའི་ལྟ་བ་ཐམས་ཅད་སྤོང་ཕྱིར་བླང་དོར་གྱི་གནས་སྟོན་པ་ཞེས་བརྗོད།ཅེས་རྩ་བ་ཤེས་རབ་ཀྱི་ཆོས་བརྗོད་དེར་འགྲེལ་བ་སྐྱོན་གནང་མཛད་དེ་མུ་མཐུད་བཀའ་སློབ་སྩལ་དོན།རྒྱ་གར་གནའ་རབས་སྲོལ་རྒྱུན་ལྟར་ན།འཛམ་གླིང་ཆོས་ལུགས་ཚང་མར་གུས་ཞབས་ཞུ་རྒྱུའི་ལམ་སྲོལ་དེའི་འོག་ནས་ལོ་སྟོང་ཕྲག་གསུམ་བཞི་ལྷག་རིང་རྒྱ་གར་ནང་ཆོས་ལུགས་མཐུན་སྒྲིལ་ཧ་ལས་པ་ཡོད་པ་མ་ཟད།དུས་ད་ལྟའང་ཧ་ལས་པ་འདུགདེར་བརྟེན་ངོས་ཀྱིས་འཛམ་གླིང་སྟེང་ཆོས་ལུགས་མི་འདྲ་བ་རྒྱུ་མཚན་དུ་བྱས་ནས་འཁྲུག་པ་རྒྱག་པ་དང་།ཕན་ཚུན་གསོད་རེས་བཏང་ཟེར་བ་དེ་ནི་ཧ་ཅང་ཐབས་སྐྱོ་བོ་ཞིག་མཐོང་གི་འདུག